**
ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΑΧΑΡΝΩΝ**

ΗΡΩΩΝ ΠΟΛΥΤΕΧΝΕΙΟΥ 73

13671 ΑΧΑΡΝΕΣ Αχαρνές : **27/1/2022**

ΤΗΛ.: 210-2448573-4

***email:*** grammateia@eirinodikeio-acharnon.gov.gr

 **ΑΝΑΚΟΙΝΩΣΗ**

 Κατόπιν της υπ΄αριθμ. 4035/26-01-2022 (ΦΕΚ 190/Β/26-01-2022) Ανακοίνωσης του Υπουργείου Δικαιοσύνης για την παράταση της αναστολής λειτουργίας όλων των Δικαστηρίων και Εισαγγελιών της Περιφέρειας Αττικής για την 27η και 28η Ιανουαρίου 2022 σε συνδυασμό με την υπ΄αριθμ. 4034/24-01-2022 Απόφαση του Υπουργού Δικαιοσύνης (ΦΕΚ Β, 186/24-01-2022), λόγω των αιφνίδιων και έντονων καιρικών φαινομένων, ενημερώνουμε ότι αναστέλλονται όλες οι εργασίες του Ειρηνοδικείου Αχαρνών για την 27η-01-2022 και 28η-01-2022. Ειδικότερα:

1. Δεν θα εκφωνηθούν οι υποθέσεις τακτικής διαδικασίας, ειδικών διαδικασιών, διαδικασίας μικροδιαφορών.
2. Θα εκφωνηθούν από ώρα 12:00 και μετά μόνο οι αιτήσεις προσωρινών διαταγών. Σε περίπτωση μη εμφάνισης διαδίκου, εκτός από εξαιρετικά επείγουσες κατά την κρίση του δικάζοντος περιπτώσεις, η υπόθεση θα αναβάλλεται στην πλέον σύντομη δικάσιμο.
3. Όλες οι υποθέσεις που θα αποσυρθούν, θα προσδιορίζονται αυτεπάγγελτα οίκοθεν με Πράξη της Διευθύνουσας το Ειρηνοδικείο Αχαρνών με ενημέρωση της πλατφόρμας solon.gov.gr, η οποία θα επέχει θέση κλήτευσης όλων των διαδίκων.
4. Οι προθεσμίες κλεισίματος φακέλων όλων των διαδικασιών ενώπιον του Δικαστηρίου Αχαρνών που λήγουν την Τρίτη 25-01-2022 και Τετάρτη 26-01-2022, παρατείνονται έως την Δευτέρα 31-01-2022 και Τρίτη 01-02-2022 αντίστοιχα, ενώ, όσες λήγουν την Πέμπτη 27-01-2022 και την Παρασκευή 28-01-2022, παρατείνονται έως την Τετάρτη 02-02-2022 και Πέμπτη 03-02-2022 αντίστοιχα.
5. Οι μάρτυρες, εγκαλούντες και εγκαλούμενοι που έχουν κληθεί για κατάθεση στο πλαίσιο προκαταρκτικής εξέτασης/προανάκρισης, θα λάβουν νέες κλήσεις.
6. Τα τμήματα Γραμματείας του Δικαστηρίου δεν θα εξυπηρετούν το κοινό και τους πληρεξούσιους δικηγόρους σε άλλα αντικείμενα πλην των αιτημάτων προσωρινής διαταγής.

 **Η Διευθύνουσα το Ειρηνοδικείο Αχαρνών**

 **Ελευθερία Αναστασοπούλου**

 **Ειρηνοδίκης Γ΄**